open-index/open-wikipedia-markdown huggingface dataset:
מג"ב איו"ש

ממוזער|לוחמי מג"ב איו"ש מאבטחים מבקרים ומתפללים במערת המכפלה וביישוב היהודי בחברון, אוקטובר 2024
ממוזער|לוחמי מג"ב איו"ש בהפרת סדר
**משמר הגבול מרחב איו"ש** (אזור יהודה ושומרון) הוא מחט"ב (מפקדת חטיבה), האחראית על פעילות מג"ב בשטחי יהודה ושומרון.

מג"ב איו"ש כפופים לפיקוד מרכז (לצה"ל) ולא למשטרת ישראל. מג"ב באזור איו"ש בנוי מפלוגות מבצעיות בכלל האזורים, וייחודיים ככוח התערבות ופעילות פיזור הפגנות, התנהלות מול אזרחים מקומיים, ומההתיישבות היהודיות באיו"ש, וכן באבטחת מחסומים וביטחון שוטף, וכן אבטחתם של מקומות אזרחיים (כדוגמת: מערת המכפלה), ככוח סיור רכוב או רגלי באזור גזרתם.

מפקד מרחב יהודה ושמרון במג"ב הוא תת-ניצב ניסו גואטה שמונה לתפקיד בינואר 2025.

## היסטוריה ומבנה
מיד לאחר מלחמת ששת הימים, בשנת 1967, נכנסו כמעט כל כוחות מג"ב לתוך שטחי יהודה ושומרון שנכבשו כדי להשליט שם סדר. מאוחר יותר באותה השנה הוקם גדוד 4 של מג"ב שקיבל את האחריות על שטח זה. לצורך הקמת הגדוד הוקמו פלוגות רבות ורוב פלוגות מג"ב חזרו לגזרותיהן המקוריות. גדוד 2 של מג"ב שגזרתו לפני המלחמה הייתה גבול ישראל ירדן שהתקצר משמעותית בעקבות המלחמה פעל עדיין באזור הר חברון.
ממוזער|לוחמי מג"ב איו"ש במערת המכפלה, אוקטובר 2024
לאחר מלחמת יום כיפור הוטלה האחריות לביטחון הפנים של מדינת ישראל על המשטרה וכוחות מג"ב נדרשו לאבטח מתקנים בתוך שטחי מדינת ישראל. במסגרת זו הפך גדוד 4 ל'מרחב תיכון' ופעל גם באזור המרכז, אך שנתיים מאוחר יותר הוטלה האחריות על אזור זה על מג"ב דרום ומרחב תיכון היה למג"ב איו"ש ופעל רק בתחומי יהודה ושומרון. מג"ב איו"ש היווה באינתיפאדות כוח מרכזי בהתמודדות עם הפרות הסדר ביהודה ושומרון. במהלך האינתיפאדה השנייה, בשנת 2003, פוצל מג"ב איו"ש לשני מרחבים: שומרון ויהודה, כדי להתמודד ביתר יעילות עם הפרות הסדר, אך פיצול זה לא הוכיח את עצמו ועד מהרה אוחד מג"ב איו"ש מחדש.

שטח האחריות של מרחב זה הוא כמעט כל שטחי יהודה ושומרון, למעט שטחי מזרח ירושלים ועוטף ירושלים, בדומה לגזרת מחוז ש"י מפקדת המרחב יושבת במחנה בית אל. מפקד המרחב הוא קצין בדרגת תת-ניצב.
## יחידות מג"ב איו"ש
במג"ב איו"ש יחידות מסוגים שונים המבצעות את פעילות מג"ב באזור. יחידות מג"ב איו"ש הן:
* **פלוגות בט"ש: כ"ג, א', מ"ד מ"ז, ט"ו, י"ב, ל"ח, ל"ט, מ"ב, ל"א, מ"ג, מ"א, מ', ו', ל"ז** – יחידות לביטחון שוטף. תפקידם העיקרי: אבטחה, שמירה על הסדר ומניעת פח"ע (פעילות חבלנית עוינת). לכל אחת מפלוגות הבט"ש ישנה גזרה בה היא יושבת דרך קבע.
* **יחידת חבלה שומרון** – יחידת חבלה בגזרת מרחב שומרון.
* **יחידת חבלה יהודה** – יחידת חבלה בגזרת מרחב יהודה.
* **יחידת הליווים איו"ש** – יחידה המתמחת בליווי עצורים בשטחי איו״ש
* **[[ימ"ס]] איו"ש** – יחידת מסתערבים הפועלת באזור יהודה ושומרון.
* מתיל"ן איו"ש – יחידה ללוחמה בטרור ובפשיעה חמורה בגזרת יהודה ושומרון

## רשימת מפקדים
### מפקדי גדוד 4

### מפקדי מרחב תיכון

### מפקדי מג"ב איו"ש

## גלריה

קובץ:MDT David Border Police cars in Hebron 280215 13.jpg|ג'יפים מסוג דוד של מג"ב איו"ש
קובץ:Evyatar Protest 180222 012.jpg|כוחות מג"ב איו"ש
קובץ:Border Police officers of Israel during COVID-19 pandemic, June 2020.jpg|לוחמת מג"ב איו"ש


## הערות שוליים

איו"ש
קטגוריה:יהודה ושומרון
משיכה מינית גנטית

**משיכה מינית גנטית** () היא משיכה מינית בין קרובי משפחה כמו אחים, אחים למחצה, הורים והילדים שלהם, וכן בני דודים שנפגשים לראשונה כבוגרים. המונח משמש גם לתופעה כביכול שבה אנשים הקשורים ביולוגית שנפרדו בגיל צעיר מפתחים רגשות עזים - כולל משיכה מינית ברגע חזרת המגע ביניהם.  

## רקע
המונח זכה לפופולריות בארצות הברית בסוף שנות ה-80 על ידי ברברה גוניו, מייסדת "Truth Seekers in Adoption", קבוצת תמיכה משיקגו למאומצים ולקרובי משפחתם החדשים שנמצאו. גוניו שמעה לראשונה את המונח בו נעשה שימוש במהלך ועידת קונגרס אימוץ אמריקאי בתחילת שנות ה-80.  היא פיתחה רגשות מיניים כלפי בנה כשפגשה אותו לאחר ששלחה אותו לאימוץ.

יש פסיכולוגים שחושבים כי תופעת המשיכה לקרובי משפחה ביולוגיים שהופרדו בגיל צעיר מתרחשת משום שהפרידה מונעת את אפקט וסטרמרק, שבדרך כלל גורם לחוסר רגישות של אנשים הקשורים ביולוגית למשיכה מינית מאוחרת יותר.   הסבר נוסף המוצע לתופעה הוא רגשות נרקיסיסטיים אפשריים.  

למרות שדווחה לעיתים קרובות כאנקדוטה בתחום הפסיכולוגיה,   אין מחקרים המראים שאנשים נמשכים מינית לאלו הדומים להם מבחינה גנטית. מחקרים על גנים של MHC מראים שאנשים לא קשורים נמשכים פחות לאלה הדומים להם מבחינה גנטית.   עם זאת, בעכברים, חוסר משיכה זה יכול להתהפך על ידי אימוץ. 

קתרין מקאסקיל, מומחית לאימוץ ולהתעללות מינית בילדים, הציעה כי נראה שמקרים של "משיכה מינית גנטית" קשורים לפגישות לא מתוכננות פתאומיות שאין בהן אמצעי הגנה נאותים של מפגש מחודש מוכן ביסודיות.

## ביקורת
בבלוג שלה אמנדה מרקוט כינתה את המושג "שטויות פסאודו-מדעיות חצי אפויות שאנשים העלו כדי להצדיק המשך מערכות יחסים לא בריאות ומתעללות". גם השימוש ב-"GSA" כמקור ראשוני זכה לביקורת, שכן הוא נותן את הרעיון שהתופעה היא "מצב שניתן לאבחן" ממשי. 

רבים ציינו את המחסור במחקר בנושא. בעודו מכיר ב"תופעת המשיכה המינית הגנטית", אריק אנדרסון, סוציולוג וסקסולוג, ציין בספר משנת 2012 כי "ישנו רק מאמר מחקר אקדמי אחד" בנושא, והוא מתח ביקורת על המאמר.

## הערות שוליים

קטגוריה:התנהגות האדם
קטגוריה:פסאודו-מדע
קטגוריה:משיכה מינית
יובל עמידרור

**יובל חיים עמידרור** (**הופנקו**) (1912 – 22 בינואר 1961) היה מוזיקאי ומנצח ישראלי, מנהל קונסרבטוריון שולמית ומראשי תזמורת צה"ל.

## ביוגרפיה

נולד בתל אביב הקטנה, בנם של לינה (בתו של מרדכי אזרחי-קרישבסקי ונכדתו שלו חיים יעקב קרישבסקי) ומשה הופנקו. את השם 'יובל' הציע יעקב שרתוק, כשמו של . למד מוזיקה בקונסרבטוריון שולמית, שניהל אביו, וסיים את לימודיו בקולג' טריניטי למוזיקה  בלונדון. עם פרוץ מלחמת העולם השנייה התגייס לצבא הבריטי וארגן את התזמורת של המתנדבים העבריים. כמנצח התזמורת עמד בראשה בתהלוכה הראשונה של היחידות העבריות ברחובות תל אביב, בספטמבר 1942.

לאחר מות אביו, בשנת 1949, המשיך בנו יובל לנהל את הקונסרבטוריון. לימים היה מראשי תזמורת צה"ל ועברת את שמו לעמידרור. לאחר פטירתו שלו מוזג קונסרבטוריון שולמית עם קונסרבטוריון רון לקונסרבטוריון אחד - רון שולמית, בניהולו של דודו יריב אזרחי.

## משפחתו
היה נשוי לנחמה קרייסטמן. בנו אילן עמידרור היה מנהל הבמה והספרן של התזמורת הקאמרית הישראלית במשך עשרות שנים, ובתו יעל לויט היא חברת קיבוץ חצרים.

## קישורים חיצוניים
* 
* 
* 

## הערות שוליים

קטגוריה:מנצחים ישראלים
קטגוריה:משפחת קרישבסקי
קטגוריה:מוזיקאים ישראלים
קטגוריה:מנהלים ישראלים
קטגוריה:נגני תזמורת צה"ל
קטגוריה:מתנדבי היישוב לצבא הבריטי
קטגוריה:אנשי היישוב ילידי הארץ
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1912
קטגוריה:ישראלים שנפטרו ב-1961
שמיים (מחזה)

**שמיים** הוא מחזהו של גלעד עברון שהועלה בתיאטרון החאן בבימויה של אופירה הניג בשנת 1999.

## עלילה
המחזה שמיים בנוי במספר רבדים. ברובד העלילתי הראשון מופיע קרטוש, בעל מועדון לילה זול, המצוי על סף פשיטת רגל. הוא מזמין את שילר איש צעיר ומבריק, סטנדאפיסט, שזה עתה סיים את לימודי התיאטרון באוניברסיטה, לעצב ולשנות את תכניו של המופע העולה במועדון.

שילר משתלט על המועדון בעזרת שניים מחבריו השחקנים, ומעלה הופעות שמתעתעות בקהל הצופים כמו גם בבעל המועדון עצמו. קרטוש מתקשה יותר ויותר להבחין בין אמת לבדיה ובמיוחד הוא נסחף אחר ילד בן שלוש עשרה שמביא שילר. הילד ששירתו נפלאה ומיוחדת מקסים את קרטוש בקולו, במעשי הקסמים שהוא מבצע ובאישיותו הפרובוקטיבית. כיוון שקרטוש חושש ממתחרים הוא לוקח את הילד מדודתו ואוסף אותו לביתו כדי לשמור עליו. במקביל נוטשת אותו אשתו ורד, אשר אינה יכולה לשאת יותר את האינטנסיביות הרגשית של קרטוש ואת המתח בחייהם עקב המאבק התדיר בנושים. מצבו הרגשי של קרטוש הולך ומידרדר, יחד עם המופעים אותם מוביל שילר בסחרחורת של פיתוי ותעתוע. הוא מפתח תלות הזויה בילד ובקולו אשר משמשים לו משענת ונחמה לעומת הביצה הכלכלית והרגשית שבה הוא מצוי. אבל כשנוכח קרטוש כי קולו של הילד משתנה עקב תהליך התבגרותו, הוא נתקף בטרוף ומסרס אותו כדי לשמר את קולו. כתוצאה מכך הוא מתמוטט ועומד למשפט.

ברובד אחר, עלילת הדברים מוצגת תוך מופעים בלתי פוסקים על במת המועדון. המעברים בין מופע בידורי לעולמן של הדמויות, מפתח באופן עקבי שאלות לגבי הגבולות שבין בידור ומציאות.

ברובד נוסף נראית ההצגה כתהליך שבו מכין ומתכנן שילר את המופע שנראה לעיני הצופים, כך שתהליך היצירה שלה גלוי לעין.

## הופעות
* תיאטרון החאן הופיע עם ההצגה, באולם הגדול של תיאטרון ירושלים והיא ירדה לאחר שמונה הצגות בלבד, כיוון שהקהל לא קיבל אותה. היו צופים שאף ביטאו בבוטות את מחאתם.
* בשנת 2005 ערך הבמאי מישל דידים קריאה מומחזת של המחזה בתיאטרון "אובר" בפריז.
* בשנת 2016 ערך הבמאי והשחקן זוהר וקסלר קריאה מומחזת של המחזה בתיאטרון "בית אירופה והמזרח" (MAISON D'EUROPE ET D'ORIENT)
* פרופסור שמעון לוי כתב על ההצגה:

## צוות היוצרים
* מחזאי – גלעד עברון
* במאית – אופירה הניג
* מעצב תאורה – רוני כהן
* מעצב תפאורה – איתן לוי
* מעצבת תלבושות - עינת קוש
* מלחין - שפי ישי
* קרבות במה - טוני וילקין

## צוות השחקנים
* קרטוש – מוטי כץ
* ורד - גילי בן אוזיליו
* שילר – יגאל שדה
* הילד – נעמי פרומוביץ'-פנקס
* בירי - יואב היימן
* עו"ד רוזן - אריה צ'רנר
* איגי - אמיתי יעיש בן אוזיליו
* שם טוב - תמרה דיין
* ולדימיר - צביקה פישזון
* רקדנית - נטלי דביר

## לקריאה נוספת
* "שמיים" מאת גלעד עברון, "שישה מחזות", קובץ מחזות, הוצאת ספרא, אוניברסיטת תל אביב, 2007, עמ' 67–142.

## הערות שוליים

קטגוריה:מחזות גלעד עברון
קטגוריה:מחזות ישראליים
קטגוריה:מחזות בעברית
קטגוריה:מחזות משנות ה-1990
קטגוריה:יצירות משנת 1999
אירינה ארכיפובה

ממוזער|אירינה אריכפובה בצעירותה
**אירינה קונסטנטינובנה ארכיפובה** (ברוסית: **Ири́на Константи́новна Архи́пова**; 2 בינואר 1925 - 11 בפברואר 2010) הייתה זמרת אופרה רוסיה. את הקריירה שלה החלה כמצו-סופרן ובהמשך הייתה קונטרה אלט. שרה בתפקידים ראשיים, תחילה בברית המועצות באופרה של סברדלובסק ובבולשוי תיאטר, ובהמשך ברחבי אירופה ובארצות הברית.

## חייה
אירינה נולדה במוסקבה. בראשית דרכה למדה אדריכלות במכון לאדריכלות של מוסקבה, שם סיימה את לימודיה בשנת 1948. אחר כך למדה בקונסרבטוריון של מוסקבה. בשנת 1954 הופיעה לראשונה בסברדלובסק ובשנת 1956 הצטרפה לתיאטרון בולשוי. היא הצטרפה ל-CPSU בשנת 1963 וקיבלה את התואר "אמנית עממית של ברית המועצות" ב-1966.

לשיא הקריירה שלה הגיעה ארכיפובה בשנות ה-60' וה-70', שבהן נחשבה לכוכבת בינלאומית, ברפרטואר רוסי ואיטלקי כאחד. הטכניקה שלה הייתה ללא דופי, וכן גם יכולת המבע הרגשי שלה. השוו אותה אל כריסטה לודוויג. אחד מתפקידיה הנודעים ביותר הוא **מארפה** ב"חובנשצ'ינה" של מודסט מוסורגסקי, ביצוע שהקליטה עם בוריס חייקין ב-1972. בגיל 72 הגיעה לבסוף ארכיפובה להופעת הבכורה שלה במטרופוליטן אופרה בניו יורק, במרץ 1997 בתפקיד **פיליפייבנה** ביבגני אונייגין של צ'ייקובסקי.

ארכיפובה מתה במוסקבה ב-11 בפברואר 2010, בת 85.

## רפרטואר
* ג'וזפה ורדי
** אאידה (אמנריס)
** דון קרלו (אבולי)
** הטרובדור (אזוצ'נה)
** נשף מסכות (אולריקה)
* פיוטר איליץ' צ'ייקובסקי
** יבגני אונייגין (פיליפייבנה)
** ג'ובאנה ד'ארקו (ז'אן ד'ארק)
** "דאם פיק" (הרוזנת)
** "מאזפה" (ליובוב)
* סרגיי פרוקופייב
** "מלחמה ושלום" (סוניה)
* מודסט מוסורגסקי
** בוריס גודונוב (מרינה)
** "חובנשצ'ינה" (מארפה)
* אלכסנדר דארגומיז'סקי
** "אורח האבן" (לאורה)
* ניקולאי רימסקי-קורסקוב
** "כלת הצאר" (ליובאשה)
* ז'ורז' ביזה
** כרמן (כרמן)
* ז'יל מאסנה
** "ורתר" (שרלוט)
* פייטרו מסקאני
** אבירות כפרית (סאנטוצה)

ארכיפובה הייתה פרופסור למוזיקה בקונסרבטוריון של מוסקבה.

ארכיפובה עוטרה בפרסים ואותות הוקרה שונים מטעם ממשלת ברית המועצות והפדרציה הרוסית משנת 1971 עד 2010. היא נרשמה בספר השיאים הרוסי כזמרת הרוסית המעוטרת ביותר. כוכב לכת זוטר מס' 4424 נקרא "ארכיפובה" בשנת 1995.

## קישורים חיצוניים

* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:זמרות מצו סופרן
קטגוריה:זמרי אופרה רוסים
קטגוריה:זמרות רוסיות
קטגוריה:מוזיקאים סובייטים
קטגוריה:מעוטרי עיטור לנין
קטגוריה:מעוטרי גיבור העמל הסוציאליסטי
קטגוריה:מעוטרי עיטור הדגל האדום של העמל
קטגוריה:זוכי פרס לנין
קטגוריה:מעוטרי עיטור ההצטיינות למען המולדת
קטגוריה:מעוטרי עיטור אנדריי הקדוש (הפדרציה הרוסית)
קטגוריה:מעוטרי עיטור הידידות בין העמים
קטגוריה:אמני העם של ברית המועצות
קטגוריה:אישים הקבורים בבית העלמין נובודוויצ'יה
קטגוריה:זמרי קונטרה אלט
קטגוריה:רוסיות שנולדו ב-1925
קטגוריה:רוסים שנולדו ב-1925
קטגוריה:רוסיות שנפטרו ב-2010
קטגוריה:רוסים שנפטרו ב-2010
ג'וזפה בארזי

**ג'וזפה בארזי** (באיטלקית: **Giuseppe Baresi**; נולד ב-8 בפברואר 1958) הוא שחקן ומאמן כדורגל איטלקי ששיחק את רוב הקריירה שלו באינטר. ג'וזפה הוא אחיו הגדול של פרנקו בארזי, כדורגלן עבר ששיחק במדי מילאן.

## קריירת משחק
בארזי שיחק 16 שנים במדי אינטר. בסך הכל שיחק כ-559 משחקים במדי הקבוצה בכל המסגרות, וכבש שלושה עשר שערים. בשתי העונות האחרונות בקריירה שלו הוא שיחק במודנה מהליגה האיטלקית השנייה.

בארזי הופיע במדי נבחרת איטליה 18 פעמים במשך 7 שנים.

## קריירת אימון

לאחר שהיה מנהל מחלקת הנוער של אינטר,  בשנת 2008 מונה לעוזרו של המאמן החדש ז'וזה מוריניו. לאחר עזיבתו של מוריניו, מונה רפא בניטז למאמן הקבוצה, ומאחר שהביא עמו עוזר מאמן, הוסט בארזי לתפקיד המנהל הטכני. בשנה שלאחר מכן חזר לתפקיד עוזר המאמן, הפעם תחת לאונרדו, אך משעזב האחרון ולתפקיד המאמן מונה ג'אן פיירו גספריני, שוב הוזז בארזי לתפקיד המנהל הטכני. זמן קצר לאחר מכן, משפוטר גספריני, חזר בארזי לתפקיד עוזר המאמן.

## תארים
#### תחרויות לאומיות
* **[[סרייה א'|הליגה האיטלקית]]** (2):
1979-1980, 1988-1989
* **[[קופה איטליה|הגביע האיטלקי]]** (2):
1977-1978, 1981-1982

**[[הסופר קאפ האיטלקי]]**:
1989

#### תחרויות בינלאומיות
* **[[גביע אופ"א]]**:
1991-1992

## קישורים חיצוניים

* ג'וזפה בארזי באתר התאחדות הכדורגל האיטלקית (איטלקית)

## הערות שוליים

קטגוריה:קשרי כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני מודנה
קטגוריה:מאמני כדורגל איטלקים
קטגוריה:כדורגלני יורו 1980
קטגוריה:כדורגלני מונדיאל 1986
קטגוריה:איטלקים שנולדו ב-1958
נירוסופט כרמיאל

**נירוסופט כרמיאל** הייתה קבוצת כדורסל נשים ששיחקה בעברה בליגת העל בכדורסל והייתה פעמיים סגנית אלופת המדינה, הקבוצה שיחקה 4 עונות בליגת העל והתפרקה בתום עונתה הרביעית.

נירוסופט כרמיאל הוקמה בשנת 1994 וכעבור 4 שנים העפילה לליגת העל בכדורסל, את עונתה הראשונה סיימה הקבוצה במקום הלפני האחרון והייתה אמרוה לרדת לליגה השנייה אבל בגלל שאחת העולות ויתרה על עלייתה עקב קשיים תקציבים נשארה כרמיאל בסופו של דבר בליגת העל.

בעונתה השנייה בליגת העל הצליחה הקבוצה להעפיל לגמר הפלייאוף על האליפות שם נוצחה בידי אליצור רמלה, גם בעונתה השלישית בליגת העל הצליחה כרמיאל להעפיל לגמר הפלייאוף על האליפות שם היא נוצחה בידי אלקטרה רמת השרון.

את עונתה הרביעית פתחה כרמיאל בצורה סבירה ודורגה בצמרת בתום הסיבוב הראשון אך ראשי הקבוצה החליטו לאחר הסיבוב הראשון לשחרר את 3 הזרות של הקבוצה ו-4 שחקניות רכש ישראליות.

הסיבה לצעד זה הייתה שגורמים עסקיים וקהילתיים לא עמדו בהתחייבותם לתמיכה בקבוצה וכן בגלל שעיריית כרמיאל החליטה לקצץ בתקציב הקבוצה כל זה גרם לכך שהקבוצה לא הייתה יכולה לעמוד בהתחייבות החוזית שלה מול השחקניות.

מכאן ועד לסיום העונה עלתה הקבוצה למשחקיה עם שחקניות נוער כאשר היא מפסידה בכל משחקיה וברובם אף מובסת, הקבוצה נשרה בסיום העונה לליגה השנייה והתפרקה סופית. 

### מכבי כרמיאל בית הכרם
לאחר 23 שנה שלא היה ייצוג לעיר כרמיאל בליגת העל, לקראת עונת 2025/26 התאחדה א.ס. רמת השרון מליגת העל עם מכבי כרמיאל שעד אז התמודדה בליגה הארצית והשם שניתן לקבוצה המאוחדת הוא מכבי כרמיאל בית הכרם. עם זאת, מדובר במועדון אחר עם שם אחר. 

## הישגים
***[[ליגת העל בכדורסל נשים|ליגת העל]]**:
**סגנית (1): 1999/2000, 2000/2001

## שחקניות בולטות בעבר
* לימור מזרחי
* מורן סמואל
* רינת זלץ לוין 
* צ'סיטי מלווין

## קישורים חיצוניים
*תחילת הסוף - נירוסופט כרמיאל שחררה 7 שחקניות

## הערות שוליים

קטגוריה:קבוצות כדורסל נשים ישראליות
קטגוריה:כרמיאל: ספורט
אלכסנדר דארגומיז'סקי

**אלכסנדר סרגייביץ' דארגומיז'סקי** (ברוסית: **Александр Сергеевич Даргомыжский**; 2 בפברואר 1813 (לפי הלוח הישן 14 בפברואר) - 5 בינואר 1869 (לפי הלוח הישן 17 בינואר)) היה מלחין רוסי. הוא גישר על הפער בהלחנת האופרה הרוסית בין מיכאיל גלינקה לדור המאוחר יותר של קבוצת החמישה וצ'ייקובסקי.

דארגומיז'סקי נולד בכפר טרואיצקו שבמחוז טולה, ולמד בסנקט פטרבורג. הוא נודע כבר כחובב מוזיקה מוכשר כשפגש בשנת 1833 את מיכאיל גלינקה, שעודד אותו לבחור בהלחנה כדרך חיים. האופרה שלו "אסמרלדה", עם לברית פרי עטו, המבוססת על "הגיבן מנוטרדאם" של ויקטור הוגו, חוברה בשנת 1839 ובוצעה לראשונה בשנת 1847, ו"רוסאלקה" בוצעה בשנת 1856; אך הוא לא זכה להצלחה או להכרה של ממש, אם במולדתו ואם מחוצה לה, פרט לבלגיה, עד שנות ה-60 של המאה ה-19, כשהיה לנציג בכיר, אך לא לחבר, של קבוצת החמישה.

האופרה האחרונה שלו, "אורח האבן", היא יצירתו המפורסמת ביותר, הידועה כניסיון חלוצי ברצ'יטטיב מלודי. לאחר שהתזמור וסיום התמונה הראשונה נשארו לא-גמורים במותו, דאגו סזאר קואי וניקולאי רימסקי-קורסקוב להשלמת האופרה, וקבוצת החמישה היללה אותה על מה שראו כגישה מתקדמת לביטוי אופראי. הצגת הבכורה של האופרה הייתה ב-1872, אך היא לא כבשה לה מעולם מקום של קבע ברפרטואר האופרות בר-הקיימא.

דארגומיז'סקי השאיר גם כמה מיזמי אופרה לא-גמורים, בהם ניסיון לכתוב מוזיקה ל"פולטאבה" של אלכסנדר פושקין, שממנו נותר דואט אחד. מלבד אופרות, כוללות יצירותיו מספר רב של שירים, קטעים לפסנתר, וכמה יצירות תזמורתיות.

אלכסנדר דארגומיז'סקי מת בסנקט פטרבורג בשנת 1869, בן 55.

## לקריאה נוספת

* Richard Taruskin, *Opera and Drama in Russia As Preached and Practiced in the 1860s*. New ed. Rochester: University of Rochester Press, 1993.
* César Cui, *La musique en Russie* (Paris, 188
* Arthur Pougin, *Essai historique sur la musique en Russie* (Turin, 1897)
* François-Joseph Fétis, *Biographie universelle des musiciens* (Paris, 1862)


## קישורים חיצוניים

* 
* 
* 

קטגוריה:מלחינים רוסים
קטגוריה:מלחיני אופרה רוסים
קטגוריה:אישים הקבורים בבית העלמין טיחווין
קטגוריה:ילידי 1813
קטגוריה:נפטרים ב-1869
גימנסטרדה עולמית

[ממוזער|תרגיל המוני בגימנסטרדה בשנת 1949 ב[סטוקהולם]]
[ממוזער|גימנסטרדה בשנת 2011 ב[לוזאן בשווייץ]]

**גימנסטרדה עולמית** היא מפגן ההתעמלות הכללית הגדול בעולם, הנערך אחת לארבע שנים בדומה לאולימפיאדה. 
עיקר המפגן אינו טמון בזכייה במדליות, אלא ביכולת לבצע מופע קבוצתי הכולל לעיתים מאות או אפילו אלפי משתתפים.
במשתתפים ילדים ומבוגרים, מכל המינים המגיעים מרחבי תבל על שלל תרבויותיהם המגוונות, כדי להפגין את כישוריהם. 

הכוריאוגרפיה מיועדת גם כדי לאתגר את המשתתפים וגם כדי לענג את הקהל. 
המופעים (בהם גם "מופעי ענק" אשר מתארחים לרוב באצטדיונים גדולים וכוללים מאות מתעמלים מכל העולם החוברים יחדיו) מתרחשים במקומות שונים במדינה המארחת.

## ייצוג ישראל בגימנסטראדה
להקת גלים במחול ייצגה את ישראל בשמה הראשון של הלהקה **"בת-חן"**, שלוש פעמים. בשנת 1982 בשווייץ, בשנת 1987 בדנמרק ובשנת 1991 בהולנד. 

## קישורים חיצוניים

*World Gymnaestrada 2007 Official site
*World Gymnaestrada Lausanne 2011 Official website
*World Gymnaestrada 2015 Helsinki Official Website

קטגוריה:התעמלות
בוריס חייקין

**בוריס חייקין** (ברוסית: **Борис Эммануилович Хайкин**; 26 באוקטובר 1904 – 10 במאי 1978) היה מנצח יהודי סובייטי, יליד האימפריה הרוסית, זוכה תואר אמן העם של ברית המועצות (1972).

חייקין נולד במינסק, אז חלק מן האימפריה הרוסית (וכיום בירת בלארוס). הוא למד בקונסרבטוריון של מוסקבה אצל ניקולאי מאלקו וקונטסטנטין סאראדז'ב. הוא היה מנהל אמנותי של "תיאטרון האופרה הקטן של לנינגרד" בשנים 1936–1943 והמנצח הראשי בתיאטרון קירוב בשנים 1944–1953, שם ניצח על הצגת הבכורה של "אירוסין במנזר" מאת סרגיי פרוקופייב ב-3 בנובמבר 1946. בשנת 1954 עבר לבולשוי תיאטר. חייקין נפטר במוסקבה ב-10 במאי 1978. הוא היה אח של פיזיקאי סמיון חייקין.

## הקלטות
חייקין נודע בשתי הקלטות של "חובנשצ'ינה" של מודסט מוסורגסקי, שזכו לשבחי הביקורת: האחת מ-1946 עם מארק רייצן, וגרסה משנת 1972 עם אירינה ארכיפובה. הקלטתו את הסימפוניה הראשונה של ניקולאי רימסקי-קורסקוב, יצירה מוקדמת שאיננה מוכרת כיום, קיבלה ביקורות חיוביות. חייקין הקליט גם כמה אופרות ובלטים מאת צ'ייקובסקי, שהנודעת בהן היא יבגני אונייגין עם גלינה וישנבסקאיה וסרגיי למשב.

עוד מהקלטות האופרה שלו:
* "החיים למען הצאר" מאת מיכאיל גלינקה (בגרסה של "איוואן סוסאנין"), 1960
* "אורח האבן" מאת אלכסנדר דראגומישקי עם התזמורת והמקהלה של רדיו ברית המועצות, 1959
* "השד" מאת אנטון רובינשטיין
* "החייל האלמוני" מאת קיריל מולצ'אנוב

## לקריאה נוספת

*Bolshoi Theatre: *[https://web.archive.org/web/20090115135042/http://www.bolshoi.ru/ru/theatre/people/detail.php?act26=info&id26=474 Biography of Boris Khaykin]*, in Russian. URL last accessed July 19, 2006.


## קישורים חיצוניים


* N.N.: ''Conductors of the Bolshoi Theatre Orchestra. In English. Archived URL last accessed July 19, 2006.
* ביוגרפיה


## הערות שוליים

קטגוריה:מנצחים יהודים רוסים
קטגוריה:יהודים בלארוסים
קטגוריה:מנצחי אופרה
קטגוריה:מעוטרי עיטור הדגל האדום של העמל
קטגוריה:מעוטרי עיטור מהפכת אוקטובר
קטגוריה:אמני העם של ברית המועצות
קטגוריה:אישים הקבורים בבית העלמין דונסקויה החדש
קטגוריה:סובייטים שנולדו ב-1904
קטגוריה:סובייטים שנפטרו ב-1978
הפקולטה לביולוגיה (הטכניון)

**הפקולטה לביולוגיה** של הטכניון בחיפה נוסדה בשנת 1971, והיא עוסקת בהכשרה של ביולוגים. דיקן הפקולטה הוא פרופ' מיכאל גליקמן.

## הפקולטה כיום

הפקולטה לביולוגיה מנהלת תוכניות מחקר בכל התחומים המרכזיים של הביולוגיה תוך חלוקה למחקר בסיסי ומחקר יישומי. במחקר הבסיסי חוקרים: חיידקים, פטריות, תולעים, חרקים, צמחים, עופות ויונקים כולל בני אדם. החוקרים משתמשים בהנדסה גנטית ושיטות מולקולריות מתקדמות אחרות לחקר מבנה הגן הבודד ותפקודו, מערכת הבקרה והגומלין בין כלל הגנים, מנגנוני אבולוציה, ביוכימיה, אנזימולוגיה, מדעי החלבון, וביואינפורמטיקה.

במחקר היישומי נערך מחקר בתחומים שונים של הנדסה גנטית וביוטכנולוגיה. לדוגמה: פיתוח צמחים מהונדסים לחקלאות, הנדסת חלבונים לייצור מולקולות ביולוגיות בעלות תכונות רצויות, הבנת מנגנוני הזדקנות, זיהוי מולקולות מטרה בטפילים וגורמי מחלות, הבנת הבסיס המולקולרי של מחלת הסרטן, זיהוי ופיתוח נוגדנים כנגד גידולים ממאירים, עמידות או רגישות לתרופות.

בפקולטה לומדים כ-500 סטודנטים לתוכנית לתואר ראשון, וכ-100 בתוכניות לתואר שני ושלישי.
ממוזער|240x240 פיקסלים

## תוכניות לימוד
* **תואר ראשון בביולוגיה** - תוכנית תלת שנתית בביולוגיה. תוכנית הלימודים מספקת רקע בביולוגיה, התוכנית מעניקה תואר ראשון "בוגר למדעים בביולוגיה". תוכנית הלימודים כוללת קורסים בנושאים: ביוכימיה, ביולוגיה מולקולרית, גנטיקה והנדסה גנטית, ביולוגיה של התא וביולוגיה התפתחותית. בנוסף לרקע בביולוגיה כללית של בעלי חיים וצמחים, ביופיזיקה ואימונולוגיה לצד לימודי היסוד בכימיה, מתמטיקה, פיזיקה, סטטיסטיקה ומדעי המחשב. התוכנית מעניקה **תואר בביולוגיה**.
* **בוגר בביוכימיה מולקולרית** - תוכנית תלת שנתית בשיתוף עם הפקולטה לכימיה. המסלול כולל קורסים מתקדמים בביוכימיה, ביולוגיה מולקולרית וכימיה.
* **בוגר במדעי המחשב עם התמקדות בביואינפורמטיקה** - תוכנית ארבע שנתית בשיתוף עם הפקולטה למדעי המחשב.
* **בוגר במדעי המעבדה הרפואית** - תוכנית ארבע שנתית בשיתוף עם הפקולטה לרפואה. המסלול משלב קורסים בביולוגיה ורפואה.
* **מסלול משולב ביולוגיה והנדסת מזון וביוטכנולוגיה** - תוכנית משותפת עם הפקולטה להנדסת ביוטכנולוגיה ומזון התוכנית מעניקה **תואר בביולוגיה** ו**תואר ב[[הנדסת מזון]] וביוטכנולוגיה**.
***מוסמך בהנדסה ביוכימית** - תוכנית ארבע שנתית בשיתוף עם הפקולטה להנדסה כימית להכשרת מהנדסים כימיים.
250px|ממוזער|שמאל|בניין למדעי החיים על שם משפחת אמרסון

## קישורים חיצוניים

* 

קטגוריה:הטכניון: יחידות אקדמיות
קטגוריה:הוראת הביולוגיה
נמרודרורוני

**נמרודרורוני** (נמרוד-דרור-רוני) היא סדרת ספרים מאת הסופרת סמדר שיר. 

הסדרה מתארת שלושה ילדים (על שמם נקראת החבורה) שמקימים חבורה בלשית ברחוב ההגנה בתל אביב; נמרוד, המפקד, דרור, סגן המפקד, ורוני הסופרת שמתעדת את ההרפתקאות של החבורה. 

בסדרה יצאו לאור שישה ספרים בשנים 1988 –1991.

## דמויות
* **נמרוד לוי** - מפקד החבורה.
* **דרור נחומי** - סגן מפקד החבורה.
* **רוני תלם** - הסופרת של החבורה.
* **גיל ארד** - ילד שרוני מחבבת, שמופיע בספר החמישי בסדרה.
* **שלומית** - חברה של רוני.
* **יעל** - מחנכת הכיתה של נמרוד, דרור ורוני.
* **נורית** - בת כיתתם של נמרוד, דרור ורוני.
* **הילה חרמוני** - בת כיתתם של נמרוד, דרור ורוני. מעריצה אובססיבית של זמרת ידועה. בספר השישי בסדרה "אספני החתימות" החבורה עוזרת לה להשיג חתימה של הזמרת.

## הספרים
***שלושה עם שם אחד** (1988) - החבורה קמה ומנסים למצוא לה שם, השלושה רבים אם לקרוא לחבורה נמרודרורוני, דרורונמרוד או רונימרודרור.
***בעקבות גנבי העיתונים** (1989) - מישהו גנב את העיתונים בבריכת "גלי תכלת" והחבורה מנסה לפענח מי הגנב.
***מפקד בגבס** (1989) - נמרוד נופל מהאופניים ושובר את היד והרגל, החבורה עוזרת לו להציע חברות למיכל, ילדה שהוא מחבב.
***מי רוצה ללמוד?** (1989) - שנת הלימודים מתחילה והחבורה מנסה לחשוב על תעלולים לשגע את המורים.
***הרפתקאה בשש בבוקר** (1990) - גיל, תלמיד חדש שמגיע לכיתה, כל הזמן מאחר שמוצא חן בעיני רוני. החבורה מנסה לברר למה הוא מאחר קבוע.
***אספני החתימות** (1991) - הילה רואה בדרך לבית הספר את "פרח" (שם בדוי לזמרת) זמרת פופולרית שהיא מעריצה, ועושה הכל כדי להשיג חתימה שלה. החבורה עוזרת לה להקים מועדון כיתתי ולשלוח אליה מכתב.

בסוף הספר השישי והאחרון בסדרה "אספני החתימות" כתוב על ספר שביעי בשם "חבר חדש" שלא יצא בסוף לאור.

קטגוריה:סדרות ספרים בעברית
קטגוריה:ספרי ילדים ונוער בעברית
קטגוריה:ספרי סמדר שיר
מקהלת הצלב של דרזדן

**מקהלת הצלב של דרזדן** (בגרמנית: **Dresdner Kreuzchor**) היא מקהלת הנערים של כנסיית הצלב בדרזדן ומאחוריה שבע-מאות שנות היסטוריה. כיום מונה המקהלה כ-150 חברים בגיל 9 עד 19 מדרזדן וסביבתה. הנערים לומדים ב"קרויצשולה", בית הספר של הכנסייה ומכונים "קרוציאנר".
מנצחה הנוכחי של המקהלה הוא רודריך קריילה, מנצח המקהלה ה-28 במספר מאז הרפורמציה. משנת 1971 עד 1991 היה מרטין פלמינג מנצח המקהלה.

רפרטואר המקהלה כולל יצירות מתקופת הבארוק המוקדמת, היינריך שיץ, יוהאן סבסטיאן באך, ראשית המאה ה-19 ומוזיקה מודרנית. הקלטות אחדות מצויות לרכישה מן החברות ברלין קלאסיקס, דויטשה גרמופון וקפריצ'ו. המקהלה מופיעה לעיתים קרובות עם התזמורת הסקסונית הממלכתית של דרזדן ועם הפילהרמונית של דרזדן.
 
המקהלה שרה תפילות ערבית כמעט בכל שבת בשעה 6:00 בקיץ ובשעה 5:00 בחורף ובימי ראשון בשעה 9:30 בבוקר בטקס התפילה בכנסייה. מדי שנה יוצאת המקהלה לכמה סיורי קונצרטים בגרמניה, אך גם באירופה, יפן, קוריאה הדרומית, ישראל, קנדה, אמריקה הלאטינית וארצות הברית. בסך הכל מופיעה המקהלה כמאה פעמים בכל שנה, 50 מהן בטקסי הקודש בכנסייה,  10 בקונצרטים בכנסייתם (הכוללים תמיד את אורטוריה לחג המולד ומתאוס פסיון של באך ואת הרקוויאם הגרמני של יוהנס ברהמס) ו-40 קונצרטים בסיורים. בסך הכל מונה קהל המאזינים למקהלה כ-150,000 איש מדי שנה.

מקהלת הצלב של דרזדן הופיעה פעמים אחדות בפסטיבל המוזיקה של ריינגאו, הנודעת בהן בעונה הראשונה ב-1988 - כשהגבול הגרמני הפנימי היה עדיין בתוקף - קונצרט בכנסיית השוק בויסבאדן. הם סיימו תוכנית של מוטטים מתקופת הרנסאנס עד באך, ברהמס וברוקנר במילים לשלום, O Herr, mache mich zum Werkzeug deines Friedens (תפילת פרנציסקוס הקדוש), בנוכחות המלחין קורט הסנברג.

בתי אופרה נודעים כמו הזמפר-אופרה בדרזדן, האופרה הקומית ברלין או דויטשה אופר ברלין הזמינו חברים ממקהלת הצלב של דרזדן כסולנים, למשל שלושה הילדים בחליל הקסם של מוצרט או נער הרועים בטוסקה של פוצ'יני.

## חברים לשעבר במקהלה
* תאו אדם, זמר אופרה, (בס-בריטון)
* אולף בר, זמר אופרה (בריטון)
* מתיאס אייזנברג, נגן עוגב
* הרטמוט הנכן, מנצח
* רנה פאפ, זמר אופרה (בס)
* אקארט פראו, מנצח התזמורת הסימפונית של סטנפורד והתזמורת הסימפונית של ספוקיין
* פטר שרייר, זמר אופרה (טנור)
* קרל ריכטר, מנצח, נגן עוגב, צ'מבליסט
* אקהרד שטיר, מנהל מוזיקלי של התזמורת הפילהרמונית של אוקלנד
* הנס תאם, מייסד מקהלת הנערים וינדסבאכר
* אודו צימרמן, מלחין, מנצח

## לקריאה נוספת

* Karlheinz Blaschke: *Dresden, Kreuzkirche, Kreuzschule, Kreuzchor, Kruzianer - musikalische und humanistische Tradition in 775 Jahren.* Gütersloh/München 1991, 
* Dieter Härtwig, Matthias Herrmann: *Der Dresdner Kreuzchor – Geschichte und Gegenwart, Wirkungsstätten und Schule*. Evangelische Verlagsanstalt, Leipzig 2006, 
* Jürgen Helfricht: *Dresdner Kreuzchor und Kreuzkirche. Eine Chronik von 1206 bis heute*. Husum 2004, 
* Hans John: *Der Dresdner Kreuzchor und seine Kantoren.* Berlin 1987, 


## קישורים חיצוניים

* 


* Dresdner Kreuzchor - Homepage
* Evangelisches Kreuzgymnasium Dresden
* Geschichte der Kreuzschule


קטגוריה:מקהלות ילדים ונערים
קטגוריה:דרזדן
קפולסקי

ממוזער|סמליל החברה לאורך השנים|290x290 פיקסלים
[שמאל|ממוזער|250px|חלון ראווה של קפה קפולסקי, רחוב אלנבי תל אביב, 1947.אנשים רבים נהרו לחלון הראווה של הקונדיטוריה קפולסקי, שם הוצגה עוגה ענקית מקושטת בפסל הרצל וסמלי מגן דוד, שהודיעה כי כל פדיונה של היום יימסר למפעל "לביטחון העם".[על המשמר, 08-12-1947]]
**קפולסקי** היא יצרנית עוגות ישראלית שהייתה במשך עשרות שנים גם רשת בתי קפה שנסגרה, ובדצמבר 2018 נפתח מחדש סניף ראשון של הרשת ברמת השרון.

משפחת קפולסקי כללה מספר אחים (פולה, עקיבא, דורה, דינה וזליג) שעוד במולדתם ליטא היו קונדיטורים בשנות ה-30 של המאה ה-20 ובעלי רשת קונדיטוריות מצליחה שם. כשעלו לישראל פתח זליג יחד עם אחיו עקיבא את הסניף הראשון ברחוב אלנבי בתל אביב.

בהמשך נפתח סניף ירושלמי על ידי בן דוד שלהם, מנשה קפולסקי ובניו אריה וישראל בכיכר ציון בירושלים. באלנבי נפתח עוד סניף של "האחים קפולסקי". בהמשך זליג נפרד מעקיבא והקים קונדיטוריה משלו בשם "קפולסקי", בהתחלה בצפון קריית עמל (אשר הפכה בשנת 1958, לאחר איחוד טבעון עם קריית עמל אשר מצדו הדרומי של כביש 75, לקריית טבעון) ואחר כך בחיפה.

בנו של זליג, מיקי, החליט לעבוד גם בקפולסקי לאחר שסיים את שירותו הצבאי, ולשם כך טס להולנד לשנה ללמוד קונדיטוריה, שם למד ועבד במאפייה גדולה של קרובי משפחה באמסטרדם. לאחר שהות של שנתיים בהולנד חזר לישראל והתחיל לעבוד עם אביו זליג בקונדיטוריה "קפולסקי" בחיפה, שנוסדה בשנת 1958. זליג עבד בסניף החיפאי ברחוב מיכאל בהדר, עד שבנו מיקי נהרג בשנת 1971 בתאונת דרכים בגיל 26, וזליג הפסיק לעבוד בקפולסקי. במקביל עבד עקיבא בסניף באלנבי. מי שהפך את הרשת לרשת משגשגת הוא דוד, בנו של עקיבא, אחרי שמיקי נפטר.

בשנת 1977 פתח דוד את בית הקפה הראשון של "קפולסקי" בנאות אפקה. הרשת זכתה להצלחה גדולה, והחלה למכור זיכיונות למפעילים נוספים. בשנת 2001 היו לרשת כ-50 סניפים ברחבי ישראל, אולם בהמשך, עם עליית רשתות בתי קפה חדשות, כמו ארומה וארקפה, איבדה קפולסקי את מקומה המרכזי בתחום, וכל סניפי בתי הקפה של הרשת נסגרו בזה אחר זה.

בשנת 2002 מכר דודי קפולסקי, בן דודם של זליג ועקיבא, את רשת קפולסקי לחברת ויטה פרי-גליל תמורת כ-4.4 מיליון שקלים וירד מישראל לאוסטרליה.

בשנת 2015 החלה קונדיטוריית אנגל בבעלות דורון ולירון אנגל בהליכי רכישה של קפולסקי, והודיעה על כוונתה לחדש את פעילותה של קפולסקי כרשת בתי קפה.
ממוזער|קפה קפולסקי ברחוב המלאכה בנתניה, 2022
בדצמבר 2018 נפתח מחדש סניף ראשון של הרשת ברמת השרון.

## קישורים חיצוניים

## הערות שוליים

קטגוריה:ישראל: רשתות בתי קפה
קטגוריה:ישראל: חברות פרטיות
מקהלת נערי טלץ

**מקהלת נערי טלץ** (בגרמנית: **Tölzer Knabenchor**) היא מקהלת נערים גרמנית, שנוסדה בשנת 1956 בעיר הבווארית באד טלץ ושוכנת, מאז 1970, במינכן. המקהלה מדורגת בין מקהלות הנערים המגוונות והמבוקשות ביותר בעולם, עדיין בניצוחו ובהדרכתו של מייסדה והמנהל המוזיקלי שלה, גרהרד שמידט-גאדן.

## היסטוריה
מקהלת נערי טלץ תרמה רבות לשינוי הגישה לביצוע אותנטי של מוזיקת בארוק. יתרה מזאת, נערי טלץ נחשבים אמינים ומוכשרים די הצורך לביצוע תפקידי סולו לנערים בבתי האופרה החשובים ביותר באירופה. המקהלה מבוקשת מאוד לביצועי אורטוריות ויצירות סימפוניות בביצועי תזמורות נודעות ומנצחים מפורסמים. מוזיקאים ידועי-שם כמו קרל אורף, אוגוסט אברדין, הנס ורנר הנצה, ליאונרד ברנשטיין, גוסטב לאונהרדט, ניקולאוס הרנונקור וקלאודיו אבאדו נמנו בעבר ובהווה עם תומכי המקהלה. הרברט פון קאראיין התייחס פעם אל מקהלת טלץ כ"אחת המקהלות הטובות בעולם" וכל אימת שנדרשה לו מקהלת נערים, הזמין את מקהלת נערי טלץ לקונצרטים ולהקלטות שלו עם הפילהרמונית של ברלין ופסטיבל זלצבורג.

מקהלת נערי טלץ סיירה ברחבי אירופה כמו גם בארצות הברית ואסיה. המקהלה הקליטה יותר ממאה תקליטים ותקליטורים (בדויטשה גרמופון, EMI קלאסיקס, סוני קלאסיקל, טלדק, דויטשה הרמוניה מונדי ועוד), שרבים מהם זכו בפרסים יוקרתיים או היו מועמדים להם, בהם "פרס התקליט הגרמני", "אקו קלאסיק", "שוק דו מונד דה לה מוזיק" ומועמדות לפרס גראמי.

רפרטואר המקהלה כולל מוזיקה ווקאלית, החל במוזיקת ימי הביניים וכלה במוזיקה מודרנית, מוזיקה עממית, מדריגלים ומוטטים, מוזיקת קודש מתקופת הבארוק עד התקופה הקלאסית, תפקידי סולו ואופרה למקהלות ילדים. חברי המקהלה הופיעו כשלושת הילדים בחליל הקסם של מוצרט באין ספור הפקות.

הכשרת הילדים מתחילה בגיל שש; כל חבר מקהלה מקבל הדרכה אינדיבידואלית אינטנסיבית בפיתוח קול נוסף לחזרות קבוצתיות מדי שבוע. ההרכב מורכב למעשה ממקהלות אחדות, המחולקות לפי הגיל והרמה המוזיקלית.

## מבחר מן ההקלטות הפופולריות ביותר של המקהלה
* קנטטות של באך עם ניקולאוס הרנונקור, גוסטב לאונהרדט, גרהרד שמידט-גאדן, ניצוח
* המיסה בסי מינור של באך, רוברט קינג, ניצוח/אנדרו פארוט, ניצוח
* יוהנס פסיון והאורטוריה לחג המולד של באך, (ניקולאוס הרנונקור, יוניטל/דויטשה גרמופון DVD
* מתאוס פסיון של באך, גוסטב לאונהרדט, ניצוח
* בריאת העולם ומיסות של יוזף היידן עם ברונו וייל ותזמורת טאפלמוזיק בארוק הקנדית
* יצירות קודש מאת היינריך שיץ ואורלנדו לאסוס (קפריצ'ו)
* שלושת הילדים ב"חליל הקסם" של מוצרט בהקלטות עם קלאודיו אבאדו, ברנרד הייטינק, ניקולאוס הרנונקור, איוון פישר, הרברט פון קאראיין, ג'יימס לוויין, ארנולד אסטמן וולפגנג זאוואליש ועוד.

## קישורים חיצוניים

* 

* מתאוס פסיון בביצוע מקהלת נערי טלץ, בניצוח כריסטיאן פלינגר, באתר יוטיוב.

* Official home page (German) with a concert schedule
* Unofficial blog. (Spanish).
* Concerts Archive


קטגוריה:מקהלות ילדים ונערים
קטגוריה:מינכן: תרבות
קטגוריה:להקות שהוקמו בשנת 1956
ענף

[ממוזער|150px|ענפים היוצאים מ[גזע (עץ)|גזע העץ ומצמיחים עלים.]]
ממוזער|150px|ענף היוצא מגזע העץ בנַחַל אַלֶכְּסָנְדֶר
ממוזער|150px|ילדים משחקים על ענף של עץ
ממוזער|150px|ציפורים על ענף של עץ

**ענף** הוא חלק מצמח כמו שיח או עץ. הענף הראשי יכול להתפצל לענפים קטנים יותר, אשר יכולים להתפצל גם הם.

הענף של העץ יוצא מהגזע, שהוא החלק של העץ המופיע מעל לפני האדמה. הענפים של העץ מרכיבים את הצמרת שלו.

על הענף יכולים לצמוח עלים, שהם איברים המשמשים בעיקר לקליטת אור בתהליך הפוטוסינתזה.
כמו כן, מהענף יכולים לצמוח גם ניצנים, אשר מהם יפרחו פרחים ויבשילו פרות. איסוף הפרות מהענפים מכונה קטיף. קטיף של זיתים מכונה מסיק.

הענפים של העץ יכולים לשמש ציפורים כמקום בטוח ומוגן לבנייה של קן. 
כמו כן, הם יכולים לשמש גם לתלייה של נדנדה עבור פעילות ספורט ופנאי.

## בגינון וחקלאות
גיזום היא פעולה שבה ענפיו של הצמח נחתכים או מוסרים. היא נעשית במסגרת גינון או חקלאות. פעולת הגיזום דורשת ידע בפיזיולוגיה של הצמחים, היכרות קרובה עם העץ והשיח, והכרת אורחות חייהם ותגובתם האפשרית לפעולת הגיזום. היא דורשת מיומנות והתמחות מעשית בביצועה, בכלים טובים ומתאימים - וכל זאת בידיעה ברורה שהסרת חומר צמחי מעץ או משיח לעיתים מזומנות, מחלישה ומקצרת חייו.

הרכבה היא פעולה בה מרכיבים ענף אשר מצויים עליו אברי ריבוי (כגון עיניים), על ענף ממין אחר, מאותה משפחה של עצים. הענף העליון - נקרא רוכב. שימוש נפוץ של הרכבה הוא כדי לתת לצמח תכונות שתלניות טובות יותר, ופירות בעלי תכונות רצויות.

מסיק הוא קטיף זיתים. אחת הדרכים למסיק ידני היא שימוש בשיטת ה"נקיפה", שבה מוסקים את הזיתים על ידי הכאה עם מקל על הענפים.

## בשפה ובתרבות
[ממוזער|150px|הענף ב[אומנות (תרבות)|אומנות]]
בשפת הדיבור המילה "ענף" משמשת לתיאור תת-קבוצות במסגרת ארגונים או דיסציפלינות. לדוגמה: פיזיקה היא ענף במדעי הטבע החוקר את חוקי היסוד של הטבע כפי שהם באים לידי ביטוי בכל מערכת הניתנת לתצפית, בכדור הארץ ובחלל;
שחייה תחרותית היא ענף ספורט אולימפי שמתבסס על שחייה עממית; פיסול הוא ענף בתחום האומנות במסגרתו יוצר האמן יצירה בעלת איכות תלת-ממדית וכו'.

לענף יש גם תפקיד סמלי כמו למשל, ענפי הזית שנמצאים בסמל מדינת ישראל ובסמל צבא הגנה לישראל. ניתן לראות את התפקיד הסמלי של הענף גם במקומות שונים ברחבי העולם, כמו למשל חותם הסנאט של ארצות הברית, דגל דקוטה הצפונית וסמל פרגוואי.

### ענף הזית בתקופת המנדט

ענף זית הוא סמל אשר שימש את שלטונות המנדט הבריטי כסימן רשמי בארץ ישראל בהזדמנויות שונות. הסמל שימש לייצוג כוחות הצבא הבריטי שגויסו בארץ ישראל, וכמו כן, הופיע על גבי מטבעות מנדטוריים ועל חלק מהבולים שהופקו בתקופת המנדט.

ישנן מספר סברות הנוגעות לסיבת הבחירה בענף-הזית כסמל של ארץ ישראל המנדטורית. מקובל להעריך כי במסגרת ניסיונו של ממשל המנדט להימנע משימוש בסמלים דתיים, נבחר ענף-הזית כסמל אוניברסלי לשלום. כמו כן, ייתכן כי הסמל נבחר מכיוון שהזית הוא עץ נפוץ בגאוגרפיה הארץ-ישראלית.

## ראו גם
* ענף (פילוגנטיקה)
* אוחזת ענף עץ השקד
* מבצע ענף זית
* ענף הזית במועצת הצמחים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מורפולוגיה של צמחים
סיגוף

**סיגוף** הוא הימנעות מהנאות פיזיות וצרכים שונים, או הכאבה, או פגיעה בגוף המסתגף. לרוב, פעולת הסיגוף היא למטרות רוחניות שונות: מצווה דתית או ככפרה על עבירות. הסיגוף נפוץ בדתות רבות, כולל היהדות, הנצרות, האסלאם, ההינדואיזם והבודהיזם. גם האסכולה הפיתגוראית צידדה בסיגופים כחלק מתהליך טהרת הנפש.

בין אופני הסיגוף הנפוצים הוא הצום, הימנעות מיחסי מין, הלקאה והליכה ברגליים יחפות.

סיבות נוספות לסיגוף:
*ספורטאים רבים נמנעים מיחסי מין קודם לתחרויות שונות, כדי לרכז את מאמציהם הפיזיים והמנטליים לתחרות.
*תנועת הסטרייט אדג' מאופיינת בהימנעות חבריה מאלכוהול, סמים וסקס מזדמן, כדרך חיים.
*שביתת רעב משמשת ככלי מחאה או כמנוף לחץ על רשויות שונות.

## ראו גם
*נזיר
* הסיגוף ביהדות

## קישורים חיצוניים

* 
* 

קטגוריה:התנהגות האדם
קטגוריה:מונחים ומושגים דתיים
דסלר

**דסלר** הוא שם משפחה ממקור גרמני.

קטגוריה:שמות משפחה
קטגוריה:שמות משפחה אשכנזיים
קטגוריה:שמות משפחה גרמניים
המרגלת היפה

**המרגלת היפה** (באנגלית: **Destination Unknown**) הוא ספר בלשי מאת אגתה כריסטי שיצא לאור לראשונה בבריטניה בשנת 1954.

## עלילה
הילרי קרייבן היא אם שכולה שננטשה על ידי בעלה לשעבר. כאשר מגיעים מסמכי הגירושים מצבה הנפשי הופך רעוע והיא טסה מבריטניה למרוקו כדי להירגע מעט, אולם שם הולך וגובר רצונה למות. לאחר שהגורל מתעתע בה בדמות התרסקות המטוס בו הייתה אמורה לטוס, נחישותה גוברת והיא רוכשת כדורים מבית מרקחת.

החוקר ג'סופ מחליט להיעזר בה לצורך חקירת מקרה בלתי מפוענח ומבטיח לה שאין סיכויים רבים שתיחלץ מהמקרה בחיים והילרי מסכימה.

במסגרת חקירת המקרה, מתחזה הילרי לרעייתו של מדען מוכשר שנעלם ומובלת יחד עם קבוצת אנשים בעלי יכולות גבוהות בתחומים מדעיים לאזור מבודד וסודי, שם מתברר לה ש"בעלה" המדען תומאס בטרטון גנב את התגלית בשלה התפרסם. עצביו מעורערים מנוכחותם האפשרית של מיקרופונים ואמצעי האזנה החבויים בכל מקום והוא לא מצליח לבצע תגלית מדעית נוספת. שניהם חפצים לברוח מהמקום אולם בלתי אפשרי לצאת מהמקום. הילרי מתיידדת עם צעיר בשם אנדי פיטרס, כימאי מחקר, ונעזרת בו כדי לתכנן בריחה אפשרית. במהלך הספר דנים מספר מדענים בסיבה בשלה הסכימו להגיע למקום: אחדים עשו זאת בשל בצע כסף, אחרים הגו רעיונות כמו השתלטות על העולם ומעמד עליון של מדענים.

במהלך הספר פוגשת הילרי במר אריסטידס, יווני עשיר האחראי על המיזם. הוא מסביר שמטרתו היא איסוף המוחות הטובים ביותר בעולם וכאשר ירצו מדינות העולם במדענים, יהיה עליהם לרכשם ממנו. מטרת המיזם היא בעצם השקעה כספית. במהלך משלחת ביקור בריטית במקום מצליחים הילרי ופיטרס להשתחרר וג'סופ פותר את התעלומה. מר אריסטידס נחלץ מהתקרית בהסבר שלא ידע מה מתחולל, וג'סופ סבור שלא ניתן יהיה להאשימו בדבר. בנוסף מתגלה כי פיטרס הגיע למקום כדי לתפוס את תומאס בטרטון שאחראי למותה של קרובת משפחתו וגנבת תגליתה המקצועית. מסוף הסיפור משתמע, שניתן יהיה להרשיע את בטרטון וכן שהילרי ופיטרס נהיו בני-זוג.

## הדמויות
* תומאס בטרטון – מדען צעיר שאופן היעלמותו מדאיג את המודיעין הבריטי
* אוליב בטרטון – אשתו ששואפת להצטרף אליו. נהרגה כתוצאה מתאונת מטוס
* מר ג'סופ – איש השירות החשאי הבריטי
* הילרי קרייבן – צעירה שכולה השואפת למות והופכת למרגלת
* בוריס גליידר – קרוב משפחתה של אשתו הראשונה של תומאס בטרטון, אלזה
* גברת קלבין בייקר – תיירת אמריקאית טיפוסית המתגלה כמשתפת פעולה
* העלמה התרינגטון – תיירת בריטית המתגלה כסוכנת חשאית
* מסייה אנרי לורייה – צעיר צרפתי
* מר אריסטידס – אחד מעשירי העולם
* ד"ר לואיס בארון – בקטריולוג צרפתי
* אנדי פיטרס – כימאי מחקר אמריקאי
* הלגה נידהיים – מדענית גרמנייה צעירה ושחצנית
* טורקיל אריקסון – אידיאליסט נורווגי

## רעיונות מרכזיים
הספר שפורסם בשנות ה-50 עוסק ברעיונות סובייטים אבל גם נושא בחובו את השפעת גירושיה של כריסטי משנת 1921. כמו ספר אחר של כריסטי מאותה תקופה, "דיוקן לא גמור", הוא עוסק באישה צעירה שהתגרשה לאחר שילדה בת. בשני הספרים מצוינות נטיות אובדניות שמזוהות על ידי אדם אחר המצליח להצילה. הספר מתבסס על אירועי ריגול אמיתיים שקרו בשנות ה-50, כאשר שני פיזיקאים, ברונו פונטקורבו וקלאוס פוקס, ערקו לברית המועצות לשעבר.

קטגוריה:ספרי אגתה כריסטי
קטגוריה:ספרי מתח
קטגוריה:ספרות בלשית
קטגוריה:ספרי 1954
קטגוריה:ספרי הוצאת מ. מזרחי
Fly (שיר של ניקי מינאז')

**Fly** (בעברית: **לעוף**) הוא שיר של הראפרית הטרינידדית ניקי מינאז' בהשתתפות הזמרת ריהאנה. השיר יצא לאור ב-30 באוגוסט 2011 כסינגל שמיני ואחרון מאלבום האולפן הראשון של מינאז', Pink Friday.

השיר הגיע למקום ה-16 במצעד הסינגלים בבריטניה, ולמקום ה-19 במצעד הסינגלים האמריקאי בילבורד הוט 100. בארצות הברית ובאוסטרליה הגיע השיר למעמד פלטינה. הקליפ לשיר צולם ב-7 בינואר 2011 ויצא לאור ב-28 באוגוסט 2011. השיר נכתב על ידי קווין היסינק, ו. ג'ורדן, ניקי מינאז', ג'ונתן רותם, וקלאם רישאד.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ריהאנה
קטגוריה:שירים באנגלית
קטגוריה:שירים שנכתבו על ידי ג'יי. אר. רותם
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי ג'יי. אר. רותם
קטגוריה:וידאו קליפים שבוימו על ידי סאנא חמרי
קטגוריה:שירים על תעופה
קטגוריה:בלדות פופ
קטגוריה:סינגלים בהוצאת יאנג מאני
קטגוריה:סינגלים בהוצאת יוניברסל מיוזיק גרופ
קטגוריה:סינגלים בהוצאת ריפבליק רקורדס
ג'ק ודרפורד

**ג'ק מקאָיְוֶר וֶדֶרפוֹרד** (באנגלית: **Jack McIver Weatherford**) (נולד ב-1946) הוא פרופסור לשעבר בקתדרת דוויט ואלאס לאנתרופולוגיה במקאלסטר קולג' במינסוטה. הוא נודע בעיקר בספרו משנת 2004, "ג'ינגיס חאן ובריאת העולם המודרני". בשנת 2006 קיבל את תואר "מסדר כוכב הקוטב", תואר הכבוד הלאומי הגבוה ביותר של מונגוליה לזרים.

## ראשית חייו
ודרפורד נולד בקולומביה, דרום קרוליינה, הבכור בשבעת ילדיהם של אנה רות גרומס ואלפרד גרג ודרפורד. אלפרד ודרפורד היה סמל בצבא ארצות הברית, תפקיד שכפה מעברים תכופים על המשפחה. כיום ודרפורד חולק את חייו בין מונגוליה לצ'ארלסטון, דרום קרוליינה.

## קריירה אקדמית
ודרפורד סיים את לימודיו באוניברסיטת דרום קרוליינה בשנת 1967, בתואר ראשון במדעי המדינה. ב-1972 קיבל תואר מוסמך בסוציולוגיה מאוניברסיטת דרום קרוליינה, ותואר מוסמך באנתרופולוגיה בשנת 1973. בשנת 1977, קיבל תואר דוקטור לאנתרופולוגיה מאוניברסיטת קליפורניה בסן דייגו. הוא המשיך לפוסט-דוקטורט בלימודי מדיניות באוניברסיטת דיוק, המכון למדעי המדיניות.

ודרפורד הופיע בתוכניות רדיו וטלוויזיה פופולריות בארצות הברית כמו גם בתוכניות בינלאומיות מבוליביה עד מונגוליה. ספרו "תולדות הכסף" (הוצאת קראון) נבחר ל"מועדון ספר החודש" של השמרנים וצ'ארלס שוואב כתב, כי "זה הספר שצריך לקרוא!" שאר ספריו הם "פראים וציוויליזציה: מי ישרוד?" (1994) על העימות העכשווי בין תרבויות העולם; "מתנות אינדיאנים: איך האינדיאנים של האמריקות שינו את פני העולם" (1988); ו"שורשים ילידיים: איך העשירו האינדיאנים את אמריקה" (1991). ספריו של ודרפורד זכו בפרס הספר של מינסוטה ב-1989 וב-1992. כמו כן קיבל את "פרס האנתרופולוגיה בתקשורת" לשנת 1992 מאת האגודה האמריקאית לאנתרופולוגיה, ואת "פרס תקשורת ההמונים" לשנת 1994 מן "הוועידה הלאומית של נוצרים ויהודים".

ב-2006, הוענק לוודרפורד תואר "מסדר כוכב הקוטב", אות הכבוד הלאומי הגבוה ביותר של מונגוליה. נוסף לכך, קיבל ודרפורד את תואר מסדר הכבוד ממשרד החוץ של מונגוליה ואת מדליית נשיא מונגוליה ב-2010.

בשנת 2010 נוסדה "קרן ודרפורד" לתמיכה בהיסטוריוגרפיה מודרנית של מונגוליה.

## קישורים חיצוניים

* 


* Interview with author
* Jack Weatherford Foundation



קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:אנתרופולוגים אמריקאים
קטגוריה:בוגרי אוניברסיטת קרוליינה הדרומית
קטגוריה:בעלי תואר דוקטור מאוניברסיטת קליפורניה בסן דייגו
קטגוריה:אמריקאים שנולדו ב-1946
Translatewiki.net

**translatewiki.net** הוא אתר אינטרנט לתרגום המופעל על ידי הרחבת התרגום של מדיה-ויקי. מבחינת כמות דפי ויקי זהו האתר ה־13 בגודלו בעולם, ומשתמשים בו כ־9,000 מתרגמים. יש בו ולמעלה מ־50,000 מחרוזות המקיפות יותר מ-20 מיזמים של קרן ויקימדיה, בראשם מדיה-ויקי עצמה. מיזמים נוספים שזמינים לתרגום באתר הם , OpenStreetMap, , , ואחרים.

## מאפיינים
התרומה לאתר חופשית לכל פרט, ללא כל הגבלה משמעותית. איכות המיזם נמדדת על ידי התנועה של פעילות המתרגמים.

התרגומים נוספים מידית אל מסד הנתונים של האתר ומסתנכרנים עם מאגרי הקוד. ייבוא מחרוזת מתורגמת מ־translatewiki.net אל מיזמי ויקימדיה לסוגיהם ושפותיהם, לא אמור לארוך יותר מימים בודדים.

עורך התרגומים של התוכנה מכיל את המאפיינים הבאים:
* בדיקת תקינות אוטומטית בזמן־אמת באמצעות מצד מכונת התרגום עצמה
* תצוגת תיעוד הקשר ("Context") לעזרת המתרגמים
* מתן ייחוס לכל משתמש שתרם לתרגום
* אפשרות לתצוגה במצב תרגום פשוט, מצב "דף" לתרגומים ארוכים יותר שמכילים טקסט עשיר, ומצב סקירה
* קיצורי מקשים שמוסיפים אוטומטית טקסט טכני

## היסטוריה
[ממוזער|ניקלאס לקסטרום [הרצאה|מרצה על כלי התרגום "לתרגם בדרך ויקיפדיה: פשוט, מהיר, וכיף", ויקימניה, 2012]]

האתר הוקם על ידי ניקלאס לקסטרום בסביבות 2006 ככלי ללוקליזציה של התכנים הכתובים בשפות שונות במדיה ויקי. תחילה כונה הכלי "Betawiki". ונעשה במטרה לשפר את מאפייני ה הקיימים המשמשים במלאכת התרגום.

בסוף 2007 הצטרף סיברנד מאזלאנד לצוות הפיתוח של הכלי, והמתחם של האתר התוכנה שונה ל־translatewiki.net הנוכחי. באפריל 2008 הכלי תמך בלמעלה מ־100 שפות, ו-200 הרחבות שונות של מדיה ויקי. למרות היות המיזם התנדבותי הוא הוכר כבעל תפקיד מרכזי בהצלחתה הגלובלית של ויקימדיה, ושל מיזמים ויקימדים שונים שהואצו על ידו, כמו ויקיפדיה עצמה, ב-280 שפות.

ב־2009 זכה המיזם לשדרוג במהלך קיץ הקוד של גוגל, בניצוחו של לקסטרום עצמו. ב־2011 הוצגו מאפייני ההגהה החדישים של כלי התרגום, וב־2012 התרחב מנוע התרגום גם למיזמים ויקיפדיים המשתמשים ב־Translate.

ב־2013 התוכנה שופצה במהלך מיזם "Translate User eXperience" שבו הוטמעו שינויים באופי הניווט בתוכנה, בממשק העריכה, באפשרויות העיצוב, הסינון, וחיפוש התכנים.

## פורמטים נתמכים
הפורמטים שלהלן נתמכים באופן מלא, או כמעט מלא, על ידי כלי התרגום:
* מדיה ויקי – ממשק ודפים.
* 
* 
* 
* קובץ INI
* Dtd
* 
* JavaScript
* JSON
* PythonSingle
* RubyYaml
* YAML
*  - גרסת בטא, תמיכה חלקית.

## שימושים בולטים
* מדיה ויקי
* 
* ויקיה
* OpenStreetMap
* אפליקציות ויקיפדיות לטלפונים ניידים.
* 
* 
* 

## קישורים חיצוניים

* 
* מידע על כלי התרגום באתר 

## הערות שוליים

קטגוריה:אתרי ויקי
קטגוריה:קרן ויקימדיה
קטגוריה:תוכנות שפותחו או הורחבו בקיץ הקוד של גוגל
קטגוריה:תרגום
מרטי (סרט)

**מרטי** (באנגלית: **Marty**) הוא סרט קולנוע מסוגת דרמה בבימויו של דלברט מאן משנת 1955. תסריט הסרט נכתב על ידי פאדי צ'ייפסקי והוא מבוסס על מחזה בעל שם זהה משנת 1953. בסרט משחקים ארנסט בורגניין ובטסי בלייר.

הסרט זכה לביקורות מהללות ולהצלחה כלכלית. הוא גרף ארבעה פרסי אוסקר, כולל בקטגוריות הסרט הטוב ביותר והבמאי הטוב ביותר. בנוסף, הסרט זכה בפרס דקל הזהב של פסטיבל הקולנוע בקאן.  "מרטי", "סוף השבוע האבוד" (1945) והסרט הדרום קוריאני "פרזיטים" (2019) הם הסרטים היחידים שזכו הן בפרס אוסקר לסרט הטוב ביותר והן בפרס דקל הזהב. בשנת 1994, ארכיב הסרטים הלאומי של ארצות הברית בחר בסרט לשימור בידי ספריית הקונגרס בשל היותו "חשוב תרבותית, היסטורית או אסתטית".

## עלילה
הסרט מגולל את סיפורו של מרטי (ארנסט בורגניין), קצב ממוצא אמריקאי-איטלקי המתגורר עם אמו (אסתר מינקיוטי) בברונקס ניו יורק. בגיל 34 מרטי סובל מהקנטות של משפחתו וחבריו בשל היותו רווק על אף היותו האח הבכור. למרות זאת מרטי משתדל לשמור על אורח חיים אופטימי.

לאחר שאמו מכריחה אותו לצאת לבלות במועדון ריקודים בשבת בערב, הוא נפגש עם קלרה (בטסי בלייר), מורה בבית ספר תיכון שננטשה על ידי בן זוגה. במהלך הערב הם מבלים יחדיו ושניהם לומדים להכיר זה את זה. מרטי מביא את קלרה לביתו ושם שניהם מגלים חיבה זה לזה. מרטי מבטיח לקלרה שהוא יתקשר אליה למחרת אחרי המיסה בכנסייה.

בינתיים דודתו של מרטי, קטרינה (אוגסטה סיולי), עוברת לגור ביחד איתו ועם אמו. היא משכנעת את אמו של מרטי שקלרה תגזול ממנה את מרטי והיא תגרום לה סבל. אמו של מרטי משתכנעת והיא מביעה מורת רוח מקלרה באוזני מרטי. חבריו הקרובים של מרטי משכנעים אותו לוותר על קלרה ולמצוא מישהי יותר צעירה. מרטי משתכנע והוא לא מתקשר לקלרה.

בסוף הסרט מרטי יוצא עם חבריו, אך במהלך הבילוי איתם הוא מבין שטעה כשהקשיב להם ולא התקשר לקלרה. למרות לחצם הוא עוזב אותם ומתקשר לקלרה. בסצנת הסיום של הסרט מסתגר מרטי בתא טלפון ונשמעת תחילת שיחתו המהוססת עם קלרה.

## צוות השחקנים הראשי

## הפקה
ג'ו מאנטל, אסתר מינקיוטי ואוגסטה סיולי שיחקו במקור גם בהפקת הטלוויזיה המקורית. התסריטאי הרחיב את תפקידה של קלרה והוסיף את הסצנות עם אימו ודודתו של מרטי.

צילומי הסרט החלו ב-7 בספטמבר 1954. צילומי הסרט התרחשו בכמה מקומות בברונקס ובקווי הרכבת בשכונה. ג'רי אורבך הופיע ללא ציון קרדיט בתפקידו הקולנועי הראשון. תסריטאי הסרט פאדי צ'ייפסקי גם הופיע ללא ציון קרדיט בתפקיד לאו.

השחקנית ננסי מרצ'נד שגילמה את קלרה בהפקת הטלוויזיה הייתה אמורה לשוב ולגלם אותה גם בסרט, אך בטסי בלייר התעקשה לקבל את התפקיד. באותה תקופה בלייר שהייתה נשואה לג'ין קלי הודרה מהפקות קולנוע עקב דעותיה הקומוניסטיות. קלי שכנע את מפיקי אולפן ההפצה יונייטד ארטיסטס לתת לה את התפקיד. הוא אף איים לבטל את השתתפותו בסרט "תמיד יש מזג אוויר מוצלח" אם בלייר לא תקבל את התפקיד.

## פרסים ומועמדויות

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:סרטי דרמה אמריקאיים
קטגוריה:סרטים רומנטיים
קטגוריה:זוכי אוסקר: הסרט הטוב
קטגוריה:סרטי שחור-לבן אמריקאיים
קטגוריה:זוכי פרס דקל הזהב
קטגוריה:סרטים בשימור ספריית הקונגרס
קטגוריה:הברונקס
קטגוריה:סרטים אמריקאיים משנת 1955
קטגוריה:סרטי דרמה רומנטית אמריקאיים
קטגוריה:סרטי דלברט מאן
יהוידע חיים

**יהוידע חיים** (נולד ב-2 בפברואר 1941) הוא סופר ודיפלומט ישראלי שכהן כשגריר ישראל בהודו וסין.

חיים למד באוניברסיטת ג'ורג'טאון שבארצות הברית, שם עשה את הדוקטורט שלו במסגרת לימודי המזרח התיכון ואסיה. כיהן כמנהל אגף המזרח התיכון וכראש המרכז למחקר מדיני במשרד החוץ. בין השנים 2000-1995 שירת כשגריר ישראל בהודו, ובין השנים 2007-2002 כשגריר ישראל בסין.

פרסם מאמרים רבים בנושאי המזרח התיכון, וספר בנושא גישות התנועה הציונית כלפי הבעיה הפלסטינית. כמו כן כתב על החברה והתרבות במדינות מזרח אסיה.

## ספריו
* 

## קישורים חיצוניים
* ריאיון עם חיים 
* 

קטגוריה:סופרים ישראלים
קטגוריה:שגרירי ישראל בהודו
קטגוריה:שגרירי ישראל בסין
קטגוריה:בעלי תואר דוקטור מאוניברסיטת ג'ורג'טאון
קטגוריה:ישראלים שנולדו ב-1941
הורה הסלמה!

**הורה הסלמה!** הוא אלבומם השלישי של להקת הבילויים, שיצא לאור ב-1 במאי 2013. את האלבום הפיק תמיר מוסקט שהפיק את אלבומם הקודם, שכול וכישלון. האלבום יצא ללא חברת תקליטים, כאשר האלבום מומן על ידי מכירה מוקדמת דרך אתר האינטרנט של הלהקה.

ב-2012 שבה הלהקה להופיע לאחר פגרה של 5 שנים. ב-14 בדצמבר 2012 הכריזו הבילויים בעמוד הפייסבוק שלהם על התחלת מכירתו המוקדמת של אלבומם השלישי. כדי לתמוך בפרויקט הקימו אתר אינטרנט מיוחד שבו היה אפשר לתרום למען הפקת האלבום החל מ-65 שקלים, כל תורם קיבל את האלבום במהדורה מיוחדת הכוללת דיסק בונוס ומכתב הוקרה. בדיסק הבונוס יש סקיצות מוקדמות של חמישה שירים ביניהם שיר שלא נכנס לאלבום בשם "שניים סובלין". המהדורה המיוחדת נשלחה לתורמים בדואר כמה ימים לפני תאריך היציאה הרשמי.

האלבום זכה לביקורות מעורבות.

## רשימת השירים

## משתתפים
;הבילויים
* נועם ענבר – שירה, בס חשמלי, אקורדיון, סינט-בס
* ימי ויסלר – גיטרה חשמלית, גיטרה קלאסית, שואב אבק, שירה
* מאיה דוניץ – אורגן האמונד, פסנתר, חליל צד, שירה

;תזמורת הורה הסלמה
* תמיר מוסקט – תופים, כלי הקשה
* עוזי פיינרמן – בנג'ו
* שיקו סיני – כלי הקשה
* יוני סילבר – בס-קלרינט
* טל הפטר – מרימבה
* יונתן קרן – כינור, ויולה, מנדולינה
* דן ויינשטיין – צ'לו
* אילן וולקוב – כינור
* איגור קרוטוגולוב – מסור, זמבורה
* גרשון וייסרפירר – חצטרומבון, אופוניום
* ירון אוזנה – טרומבון
* איתמר בורוכוב – חצוצרה
* אסף יוריה – סקסופון טנור

## קישורים חיצוניים

* האלבום להאזנה והורדה באתר Bandcamp
* גיא טנא, "הורה הסלמה": מהמשמעותיים של השנים האחרונות, באתר גלי צה"ל, 11 במאי 2013
* 

קטגוריה:אלבומים בעברית
קטגוריה:אלבומי רוק ישראליים